ไฟแนนซ์ทูเดย์
ในที่สุด ดร.วิชิต สุรพงษ์ชัย ประธานกรรมการ บริหาร ธนาคารไทยพาณิชย์
10 ส.ค. 2554

ในที่สุด ดร.วิชิต สุรพงษ์ชัย ประธานกรรมการ บริหาร ธนาคารไทยพาณิชย์ 
ก็จัสต์เซย์โน ผู้ที่เกี่ยวข้องในรัฐบาลยิ่งลักษณ์ 1 ที่ทาบทามให้มานั่งเก้าอี้รองนายกรัฐมนตรีเศรษฐกิจ ควบ รมว.คลัง เพราะตกลงเงื่อนไขกันไม่ได้
หวยเลยมาออกที่เดอะโต้ง กิตติรัตน์ ณ ระนอง และ ธีระชัย ภูวนาถนรานุบาล ที่จะต้องทำงานเข้าขาในการเป็นแม่ทัพคุมเศรษฐกิจของรัฐบาลนี้ เรื่องฝีไม้ลายมือทั้งสอง ไม่ต้องพูดถึง แต่ก็ชัดเจนว่าท่านทั้งสองเลือกข้างไหนอย่างชัดเจนไปซะแล้ว
ช.ชดา เสียดายที่ไม่ได้เห็นฝีมือฝีปาก ดร.วิชิต อบรมเหล่ารัฐมนตรีใน ครม.ที่ไม่เอาอ่าว คงสนุกพิลึก อ่ะจึ๊ย...
...ที่แน่ๆ ในเดือน ก.ย.นี้ เป็นฤดูการแต่งตั้งโยกย้ายข้าราชการ ซึ่งเป็นช่วงรัฐบาลเข้ามาบริหารประเทศพอดี การโยกย้ายข้าราชการให้มาสนองนโยบายเป็นเรื่องที่ทำกันมาแทบจะเป็นประเพณีเมื่อมีการเปลี่ยนรัฐบาล ฉะนั้นจับตามองกระทรวงการ คลัง ถังเงินของรัฐบาลให้ดี เพราะทุกโครงการที่หาเสียงต้องใช้เงิน อธิบดีทุกกรมมีสิทธิถูกโยกขึ้นโยกแป๊กได้หมด
...ต่อไปนี้คนในกระทรวงการคลังคงต้องฟังเพลงไอ้หนุ่มผมยาว ของ สุรชัย สมบัติเจริญ จาก ธีระชัย ว่าที่ รมว.คลังคนใหม่ ที่โปรดปรานเพลงนี้มาตั้งแต่ทำงานอยู่ที่แบงก์ชาติ ถ้าจะให้ดีร้องเพลงนี้ได้ก็จะเข้าขากับ รมว.คลังคนใหม่ได้ดีมาก
...แบงก์รัฐที่นโยบายประชานิยมยังเอื้อมมือไปไม่ถึงคือ เอ็กซิมแบงก์ เพราะไม่ใช่ธนาคารรากหญ้า ก็ถือว่าโชคดีไป แต่ก็ใช่ว่าจะรอด ฮ่าฮ่าฮ่า